text: 4-1 til Danmark i grænselandsbrag
  27 september 2010 kl. 10.40
  Det kunne ligeså godt have været fodboldcifre, men 4-1 er stillingen i danskernes og tyskernes kamp om at smadre mindesmærker.
  Vi taber i krige og tit også i fodbold, men én kamp ser vi indtil videre ud til at vinde: Kampen om mindesmærkerne. 
  I værket "Skjulte skatte i grænselandet" af Kasper Lægring og Vera Noldus Badeloch beskrives arkitekturhistorien i Slesvig og Holsten.
  Her får man blandt andet indblik i den interne kamp mellem danske modstandsfolk og tyske soldater. Det er en kamp om at beskadige hinandens mindesmærker. 
  Se med i aften kl. 19.30, når TVSYD besøger de to ødelagte, tyske mindesmærker i Knivsbjerg og Dybbøl og det danske mindesmærke i Skamlingsbanken.
  